Ericu950/Stoicheia-meter-silver huggingface dataset:
ταῦτα μὲν οὖν περὶ τοῦ λίθου εἴρηται , πρὸς δὲ τοὺς εἰρηκότας ἀνωτέρω 0 ·
ἐθήκαμεν ψεῦδος τὴν ἐλπίδα ἡμῶν καὶ τῷ ψεύδει σκεπασθησόμεθα , ἐπιλέγει τὰ ἑξῆς φάσκων ·
καὶ οἱ πεποιθότες μάτην ψεύδει 0 ·
ὅτι οὐ μὴ παρέλθῃ ὑμᾶς καταιγίς , μὴ καὶ ἀφέλῃ ὑμῶν τὴν διαθήκην τοῦ θανάτου ·
μὴ γὰρ ἑαυτούς φησιν ἀπατᾶτε φάσκοντες ·
ἐπεὶ τῷ θανάτῳ ἐφιλώθημεν , οὐ μὴ ἐπέλθῃ ἐφ  ἡμᾶς καταιγίς , οὐ δὲ πειραθησόμεθά τινος λυπηροῦ .
ἀκούετε γὰρ ἐντεῦθεν ἤδη καὶ μανθάνατε , ὦ οὗτοι οἱ πεποιθότες τῷ ψεύδει καὶ εἰρηκότες ·
ἐθήκαμεν ψεῦδος τὴν ἐλπίδα ἡμῶν καὶ τῷ ψεύδει σκεπασθησόμεθα , ὅτι καταιγὶς παρελθοῦσα οὐ παρελεύσεται ὑμᾶς , ἀλλὰ ἀφελεῖ ὑμῶν τὴν πρὸς τὸν θάνατον συνθήκην , καὶ ἡ ἐλπὶς ὑμῶν ἡ πρὸς τὸν ᾅδην οὐ μὴ ἐμμείνῃ ·
σαθρῷ γὰρ πράγματι ἑαυτοὺς ἐπιστεύσατε θανάτῳ καὶ ᾅδῃ τὰς ὑμετέρας ἐλπίδας ἀναρτήσαντες .
διόπερ καταιγὶς φερομένη ἐὰν ἐπέλθῃ , ἔσεσθε αὐτῇ εἰς καταπάτημα .
Εἰ δὲ καὶ μέλλοι παριέναι καὶ ἀπιέναι , μακρὰν ἑλκύσει ὑμᾶς καὶ σὺν ἑαυτῇ λήψεται .
τοῦτο δὲ ὑμῖν οὐκ εἰς μακρὸν ἔσται , ἀλλὰ πρωῒ πρωΐ , τοῦτ ἔστι διὰ τάχους ἥξειν ἐφ ὑμᾶς ἅμα τῷ ἄρξασθαι ἐφορᾶν ὑμᾶς τὴν ἐπισκοπὴν τοῦ θεοῦ .
δι  ἡμέρας δὲ καὶ διὰ νυκτὸς ἐπελεύσεται ὑμῖν , καὶ τοῦτ ἔσται τέλος τῆς ὑμετέρας ἐλπίδος , ἣν ἑαυτοῖς ὑπεγράψατε θανάτῳ καὶ ᾅδῃ ἑαυτοὺς ἐκδεδωκότες .
Εἰ δὲ καὶ ἀηδῶς τὰ ὦτα τοῖς τοιούτοις παρέχετε λόγοις , ὅμως καὶ στενοχωρούμενοι τὰ περιμένοντα ὑμᾶς ἀκούετε καὶ μὴ λέγετε ·
οὐ δυνάμεθα ὑπὲρ ἀληθείας μάχεσθαι , αὐτοὶ δὲ ἀσθενοῦμεν τοῦ ὑμᾶς συναχθῆναι ·
εἰ γὰρ ἐθέλοιτε καὶ ἐν τῇ μερίδι τοῦ θεοῦ συναχθήσεσθε καὶ οὐκ ἐξασθενήσετε ὑπὲρ εὐσεβείας ἀγωνιζόμενοι , ἐπειδὴ ἑκόντες τῷ θανάτῳ καὶ τῷ ᾅδῃ ἑαυτοὺς προσεκληρώσατε , γινώσκετε ὅτι ἤδη ὑμῖν ἐπελεύσεται αὐτὸς ὁ κύριος ἐπάγων καθ ὑμῶν ὀργὴν διὰ τὰ προλεχθέντα πάντα .
ἐπικείσεται δὲ ὑμῖν ἡ ὀργὴ τοῦ θεοῦ ὥσπερ ὑψηλότατόν τι καὶ βαρύτατον ὄρος κατὰ ἀσεβῶν 0 .
ὁ Σύμμαχος καθάπερ φησὶν ἐν τῷ ὄρει τῶν διακοπῶν οὕτω στήσεται κύριος , καὶ ἀντὶ τοῦ 0 ·
καὶ ἔσται ἐν τῇ φάραγγι Γαβαών , πάλιν ὁ αὐτὸς ἐν τῇ κοιλάδι φησὶ τῇ ἐν Γαβαών .
φέρεται δὲ ἡ ἱστορία ἐν τῇ βίβλῳ Ἰησοῦ τοῦ Ναυῆ τοῦ Μωσέως διαδόχου , ἔνθα πολεμῶν πρὸς τοὺς ἀλλοφύλους ὁ Ἰησοῦς προσηύξατο εἰπών ·
στήτω ὁ ἥλιος κατὰ Γαβαὼν καὶ ἡ σελήνη κατὰ φάραγγα Ἐλώμ , ὅτε καὶ ἔστη ὁ ἥλιος κατὰ Γαβαὼν καὶ ἡ σελήνη κατὰ φάραγγα Ἐλώμ , ὅτε καὶ ἔστη ὁ ἥλιος χρόνου διαστήματος ὅλης ἡμέρας ἕως οὗ πάντες ἀπώλοντο οἱ ἀλλόφυλοι 0 .
οὕτως οὖν ὥσπερ ἐν τῷ ὄρει τῶν διακοπῶν , ἐν τῇ κοιλάδι τῆς Γαβαὼν ἐπράχθη ποτὲ κατὰ τῶν ἀσεβῶν , οὕτω καὶ νῦν ὁ κύριος ἐπαναστήσεται τοῖς ἐνταῦθα κατηγορουμένοις καὶ μετὰ θυμοῦ τὰ ἔργα ποιήσει , πικρίας ἔργα τοῖς δεηθεῖσιν ὥσπερ ἀντιδότου πικρᾶς διὰ τὴν ὑποκειμένην αὐτῶν τῇ ψυχῇ κακίαν 0 .
χρήσεται δὲ αὐτοῖς ὁ τοῦ κυρίου θυμὸς ὡς ἀλλοτρίοις , καὶ ἡ πικρία αὐτοῦ οὐ κατὰ τὴν αὐτοῦ γλυκύτητα καὶ χρηστότητα καὶ ἀγαθωσύνην , κατὰ δὲ τὴν ἐκείνοις κατάλληλον τιμωρίαν 0 .
πικρία δὲ καὶ ὀργὴ καὶ θυμὸς καὶ τὰ τοιαῦτα λεγόμενα ἐπὶ θεοῦ οὐδὲν ἕτερον ἢ τὰς κατὰ τῶν ἀσεβῶν κολάσεις τὰς ἐκ τοῦ θείου δικαστηρίου ἐπελευσομένας εἴωθε σημαίνειν 0 .
ἐπεὶ τοίνυν φησὶ τοιαῦτα ὑμᾶς περιμένει τοὺς μὴ βουλομένους παραδέξασθαι τὸν τίμιον καὶ πολυτελῆ λίθον , τούτου χάριν μὴ εὐφρανθείητε τὴν κακὴν εὐφροσύνην , μη δὲ ἰσχυσάτωσαν οἱ δεσμοὶ ὑμῶν , οἷς κατεδήσατε ἑαυτοὺς διαθήκην μετὰ τοῦ θανάτου ποιησάμενοι καὶ μετὰ τοῦ ᾅδου συνθήκας .
ἀλλ εἴ τίς ἐστιν ὑμῖν σωτηρίας ἐλπίς , διαρρήξατε τοὺς πρὸς τὸν θάνατον δεσμούς , ἀναχωρεῖτε δὲ καὶ τῆς νομιζομένης ὑμῖν εὐφροσύνης , τῆς τε προσκαίρου παύσασθε ἡδονῆς ·
τοῦτον γὰρ ὁποῖον ἔσται τὸ τέλος μεμαθήκατε .
ταῦτα δὲ μὴ νομίσητε λέγειν ἐμὲ τὸν προφήτην ·
ἃ γὰρ ἤκουσα ψυχῆς ἀκοῇ εἰρηκότος κυρίου σαβαώθ , ταῦθ ὑμῖν μεταδέδωκα ·
ἐβουλήθη γὰρ ὑμᾶς μὴ ἀγνοεῖν τὰ παρ αὐτῷ κεκριμένα καὶ ὡρισμένα καὶ συντεταγμένα πράγματα .
εἰ γὰρ μηδέπω ἀνθρώποις ἐπελήλυθεν ἡ περιμένουσα αὐτοὺς κρίσις , ἀλλ ὥρισται ἤδη παρ αὐτῷ καὶ κέκριται , ταῦθ ἅπερ ἀκούσας ἐγὼ καὶ ὑμᾶς ἐμαρτυράμην .
ἔτι δὲ ταῦτα τῷ στεφάνῳ τῆς ὕβρεως τῷ ἀποδοθέντι προσφωνεῖ ὁ λόγος παρακελευόμενος τοῖς τὸν λίθον τὸν ἀκρογωνιαῖον καὶ ἐκλεκτὸν καὶ ἔντιμον ἀποδοκιμάσασιν ἐνωτίζεσθαι πρῶτον , εἶτα ἀκούειν καὶ πειθαρχεῖν τοῖς λεγομένοις .
διδάσκει δὲ αὐτούς , ὅτι τὰ τῆς τιμωρίας ἐπαξίως αὐτοὺς μετελεύσεται ·
δυνατοὶ γὰρ δυνατῶς ἐτασθήσονται .
καὶ ὁ μὲν ἀσθενὴς καὶ μικρός , κ ἂν συγγνώμης τύχοι ἢ καὶ κατὰ δύναμιν τῆς αὐτοῦ σμικρότητος ὑπόσχοι ἂν τὴν κατάλληλον τιμωρίαν , ὁ δὲ τὰ μεγάλα δεδυνημένος κατὰ τὸν τοῦ δικαίου λόγον δυνατῶς ἐτασθήσεται .
διὸ καὶ αὐτοὺς ἄρχοντας τοῦ λαοῦ καὶ ἱερεῖς καὶ ἡγουμένους κατὰ τὸ μέγεθος τῆς ἐγχειρισθείσης αὐτοῖς ἀξίας ὑφέξειν τὴν τιμωρίαν .
Εἶθ  ὑποδείγματι κέχρηται φυσικῷ ·
ὡς γὰρ ἐπὶ τῆς κατὰ τὴν χώραν γεωργίας ἕτερος μέν ἐστιν ὁ καιρὸς τοῦ ἀροῦν τὴν χώραν καὶ ἕτερος τοῦ σπείρειν καὶ σπείρειν σπέρματα τῇ ὑποκειμένῃ κατάλληλα γῇ 0 1 .
ἐν μὲν γὰρ τῷδε τῷ ἀγρῷ μελάνθιον ἐνθήσει ποτέ , ἐν ἑτέρῳ δὲ κύμινον , ἐν ἄλλῳ πυρὸν καὶ αὖθις ἐν ἑτέρῳ κριθὴν καὶ κέγχρον , πάλιν ἐν ἄλλῳ καὶ ἐν ἑτέρῳ ζειάν , εἶτα ἐπειδὰν τελεσφορήσῃ ὁ τούτων ἁπάντων καρπός , ἐν καιρῷ θερισμοῦ συναγαγὼν ἕκαστον ἰδίως καὶ ἀφωρισμένως καθαίρει , οὕτω αὐτῷ τρόπῳ ἐπὶ τῇ πάντων καθάρσει χρώμενος 0 1 2 ·
οὐ γὰρ ἁμάξῃ καὶ τοῖς ἐν αὐτῇ κατεσκευασμένοις ἐκ σιδήρου πριστηροειδέσι τροχοῖς ἐπὶ τοῦ κυμίνου ἢ τοῦ μελανθίου χρῆται ὡς ἐπὶ τοῦ σίτου καὶ τῆς κριθῆς καὶ τῆς ζέας 0 .
καὶ αὖ πάλιν τὸν σῖτον οὐ ῥάβδῳ τύπτων καθαίρει ·
οὐ γὰρ πέφυκεν οὕτω καθαίρεσθαι ὁμοίως τῷ μελανθίῳ καὶ τῷ κυμίνῳ , ἀλλ ἐπὶ μὲν τῶν ἀσθενεστέρων σπερμάτων τὴν ῥάβδον παραλαμβάνει ·
ῥάβδῳ γὰρ τύπτων καθαίρει τὸ κύμινον καὶ τὸ μελάνθιον .
ἐπὶ δὲ τοῦ σίτου καὶ τῆς κριθῆς , τῶν τε τούτοις παραπλησίων τοὺς τῆς ἁμάξης τροχοὺς ἐπάγει σιδηροῦς ὄντας καὶ ὀξεῖς καὶ ἰσχυρῶς τέμνειν καὶ περικόπτειν τὰ περιττὰ τοῦ πυροῦ δυναμένους .
κατὰ τὰ αὐτὰ γοῦν καὶ ὁ τῶν ψυχῶν γεωργὸς τοῦ θεοῦ λόγου , κατὰ μὲν τὸν ἐπιτήδειον καιρὸν τὰς τῶν ἀνθρώπων ψυχὰς νεοῦσθαι βούλεται διὰ λογικῆς διδασκαλίας ἀνασχιζούσης καὶ ἀνατεμνούσης τοὺς ἐν βάθει κρυπτομένους λογισμοὺς τῷ τοῦ λόγου ἀρότρῳ .
διὸ προστάττει λέγων ·
νεώσατε ἑαυτοῖς νεώματα καὶ μὴ σπείρητε ἐπ ἀκάνθαις .
ἐπειδὰν δὲ ὁμαλισθῇ τὸ ὡσπερεὶ πρόσωπον τῆς ψυχῆς πάσης κακίας περιαιρεθείσης τῆς πάλαι ἐν αὐτῇ ἀκανθῶν δίκην φυείσης τηνικαῦτα καταλλήλως τῇ τῶν ὑποδεχομένων τὸν σπόρον διαφορᾷ , καταβάλλεται τὰ σπέρματα , τοῖς μὲν ἀσθενέστερά τινα καὶ μικρὰ μελανθίῳ καὶ κυμίνῳ ἀναλογοῦντα , τοῖς δὲ σπουδαιότερα καὶ ἀναγκαῖα , πυρῷ καὶ κριθῇ , κέγχρῳ τε καὶ ζέᾳ παραβαλλόμενα διὰ τὴν καὶ ἐν αὐτοῖς τούτοις πολλὴν καὶ διάφορον δύναμιν 0 ·
διαιρέσεις γὰρ χαρισμάτων εἰσί , καὶ διαιρέσεις ἐνεργημάτων εἰσί , καὶ ᾧ μὲν διὰ τοῦ πνεύματος δίδοται τάδε , ἑτέρῳ δὲ ἕτερα καὶ πάλιν ἑτέρῳ τὰ ἁρμόζοντα 0 1 2 .
ἐπειδὰν δὲ ὁ τοῦ θερισμοῦ καιρὸς ἐπιστῇ , συντέλειαν δὲ εἶναι τοῦ κόσμου τὸν θερισμὸν ὁ σωτὴρ ἐδίδαξεν ·
τότε κατ ἀξίαν ἕκαστος ὧν εἴληφε σπερμάτων ἀπαιτηθήσεται τὸν καρπόν .
καὶ οἱ μὲν μέτρια εἰληφότες μὴ καταλλήλως δὲ αὐτοῖς χρησάμενοι παιδείας καὶ κολάσεως μετριωτέρας πεῖραν λήψονται ὥσπερ ῥάβδῳ τυπτόμενοι , οἱ δὲ μειζόνων σπερμάτων καὶ τελειοτέρων χαρισμάτων ἠξιωμένοι μηδένα δὲ καρπὸν ἄξιον τῆς παρασχεθείσης αὐτοῖς δυνάμεως ἀποδεδωκότες , μείζοσι τοῖς τῆς κολάσεως πρηστῆρσι παραδοθήσονται 0 .
ὥσπερ οὖν καὶ ὑμεῖς , πρὸς οὓς ὁ λόγος , ἄρχοντες καὶ ἡγούμενοι καταστάντες τοῦ λαοῦ διδάσκαλοι ὄντες καὶ ἱερεῖς τοσαύτης τε παρὰ τοῦ θεοῦ δόξης καὶ τιμῆς τετυχηκότες γεγόνατε στέφανος ὕβρεως καὶ μισθωτοὶ Ἐφραίμ καὶ τοιαῦτα τετολμήκατε ὡς τὸν μὲν λαὸν διαστρέψαι , τὸν δὲ ἔντιμον καὶ ἐκλεκτὸν καὶ ἀκρογωνιαῖον λίθον ἀποδοκιμάσαι 0 .
διόπερ τοῖς μὲν ἐν ὑμῖν μετριωτέροις τὴν δύναμιν οὖσιν μετριώτερα καὶ τὰ τῆς κρίσεως ἀπαντήσεται , τοῖς δὲ μεγάλα καὶ πολλὰ δεδυνημένοις ἡ μείζων ἐπαχθήσεται τιμωρία .
καὶ παιδεύσει αὐτὸν εἰς κρίμα θεὸς αὐτοῦ κατὰ τὸν Σύμμαχον , ἢ κατὰ τοὺς Ἑβδομήκοντα 0 ·
καὶ παιδευθήσῃ κρίματι θεοῦ , διδάσκει ὅτι ἔκ τινος φυσικῆς διδασκαλίας ὥσπερ ἐκ θεοῦ παρασχεθείσης ἅπασιν ἀνθρώποις κατὰ φυσικοὺς λογισμοὺς ὀρθῷ κρίματι κέχρηται ὁ γεωργός , πρὸς τὸ μὴ ὁμοίως τῇ καθάρσει τῶν σπερμάτων προσιέναι , ἀλλὰ τάδε μὲν διὰ ῥάβδου καθαίρειν , τὰ δὲ διὰ σκληρᾶς ἀγωγῆς , οἷς τὸν τροχὸν ἐπάξει τῆς ἁμάξης 0 1 ·
ταῦτα γὰρ οὐκ ἐκ μαθημάτων ἀνθρωπίνων , ἀλλ ἐκ παιδεύσεως θεοῦ συνῆκεν ὁ περὶ γεωργίαν ἠσχολημένος τοῦ θεοῦ παιδεύσαντος αὐτὸν καὶ διδάξαντος τούτῳ χρήσασθαι τῷ κρίματι .
ἄρτος δὲ λεπτοκοπηθήσεται κατὰ τὸν Ἀκύλαν ἀντὶ τοῦ μετὰ ἄρτου βρωθήσεται εἴρηται , ἀντὶ δὲ τοῦ ·
βρωθήσεται , ὁ Ἀκύλας λεπτοκοπηθήσεται , ὁ Σύμμαχος καὶ ὁ Θεοδοτίων λεπτυνθήσεται εἰρήκασιν , ἀλλ  οὐκ εἰς τέλος φησὶν ἀλοῶν ἀλοήσει αὐτόν , οὐ δὲ ταράξει τροχὸς ἁμάξης αὐτοῦ , οὐ δὲ ταῖς ὁπλαῖς αὐτοῦ λεπτυνεῖ αὐτόν ·
ὅταν γάρ φησι καὶ ὁ τῆς ἁμάξης τροχὸς περιέλθῃ τὸν σῖτον λεπτύνων τὴν περὶ αὐτὸν καλάμην καὶ ἀλοῶν αὐτοῖς τροχοῖς , ταῖς τε ὁπλαῖς τῶν βοῶν εἰς λεπτὸν ἄχυρον τὴν καλάμην , ἀλλ οὐχὶ καὶ τὸν σῖτον ἀφανίζει , δι οὗ παρίστησι τὴν οὐσίαν τῆς ψυχῆς μὴ ἐξαφανίζεσθαι μη δὲ πάμπαν ἀπόλλυσθαι ἐν ταῖς φερομέναις αὐτῇ κολάσεσιν , ὅπερ νοήσαντες οἷον εἰρήκασιν .
οὐ γὰρ εἰς τὸν αἰῶνα ἐγὼ ὑμῖν ὀργισθήσομαι , οὐ δὲ φωνὴ τῆς πικρίας μου καταπατήσει ὑμᾶς ·
οὐ γὰρ οὕτω φησὶ τοῖς ἀσεβέσιν ἐπεξέρχομαι , ὡς καὶ τὴν οὐσίαν αὐτῶν ἀφανίσαι καὶ εἰς τὸ παντελὲς ἀπολέσαι αὐτῶν τὰς ψυχάς , ἐπεὶ μη δὲ κατὰ τὸ παράδειγμα οἱ τροχοὶ τῆς ἁμάξης ἐκ σιδήρου κατεσκευασμένοι τὸν σῖτον ἀφανίζουσι , πᾶσαν δὲ τὴν περὶ αὐτὸν περιαίρουσι καλάμην εἰς τὸ διασῶσαι καὶ καθαρὸν ἀπεργάσασθαι τὸν σῖτον .
ταῦτα δέ φησι πάντα ὡσπερεὶ τέρατα ὄντα τοῖς μὴ νοοῦσι μὴ νομίζητε ἄνθρωπον εἰρηκέναι ·
ἀπόφασις γὰρ ἀπὸ κυρίου σαβαὼθ ἐξενήνεκται , πρὸς ἣν βουλεύσασθε ὑμεῖς οἱ ἀσεβεῖς , πρὸς οὓς ταῦτα εἴρηται .
καὶ εἰ οἷοί τέ ἐστε , ὑμῖν ἑαυτοῖς ματαίαν παράκλησιν καὶ παραμυθίαν εὑρεῖν ταύτης ἑαυτοῖς ὑψώσατε .
τὴν διὰ τῶν μετὰ χεῖρας ταλανιζομένην Ἀριὴλ καὶ αὐτοὶ οἱ Ἰουδαίων παῖδες ὁμολογοῦσι τὴν Ἰερουσαλὴμ εἶναι ·
φασὶ δὲ ἰδίως τὸ θυσιαστήριον τὸ πρὸ τοῦ ναοῦ συνεστὸς Ἀριὴλ ὠνομάσθαι , καὶ τοῦτο δῆλον εἶναι ἀπὸ τοῦ Ἰεζεκιήλ , οὗ πρὸς τοῖς τελευταίοις ἐπὶ τῆς διαγραφῆς τῆς πόλεως οὕτως εἴρηται ·
καὶ ταῦτα τὰ μέτρα τοῦ θυσιαστηρίου ἐν πήχει πήχεως καὶ πήχεως καὶ παλαιστῆς 0 ·
κόλπωμα βάθος ἐπὶ πῆχυν 0 .
καὶ ἑξῆς ἐπιφέρει ·
καὶ τὸ Ἀριὴλ πήχεων τεσσάρων , καὶ ἀπὸ τοῦ Ἀριὴλ καὶ ὑπεράνω τῶν κεράτων πῆχυς 0 1 .
καὶ τὸ Ἀριὴλ πηχῶν δώδεκα μήκους πήχεις δώδεκα πλάτος , τετράγωνον ἐπὶ τὰ τέσσαρα μέρη αὐτοῦ 0 .
ἑρμηνεύεσθαι δέ φασι τὸ Ἀριὴλ λέων θεοῦ , ἐπειδὴ γὰρ τοῦ θεοῦ ἦν τὸ θυσιαστήριον , κατήσθιέ τε πάντα τὰ ἐν αὐτῷ προσφερόμενα ζῴων θύματα , τούτου χάριν ταύτην εἰληφέναι τὴν προσηγορίαν .
πόλις , ἣν ἐπολέμησε Δαυίδ , οὔ φασιν εἰρῆσθαι ἐν τῷ Ἑβραϊκῷ , ἀλλὰ κατὰ μὲν τὸν Ἀκύλαν ·
πολίχνη παρεμβλήσεως Δαυίδ , κατὰ δὲ τὸν Σύμμαχον 0 ·
πόλις παρεμβολῆς Δαυίδ 0 ·
ἀλλόφυλον γὰρ οὖσαν αὐτὴν πρότερον ὁ Δαυὶδ ὑποχείριον ἐποιήσατο τοὺς ἀλλοφύλους ἐλάσας ἐξ αὐτῆς , ὥστε δύνασθαι ἡμᾶς καὶ τοῖς Ἑβδομήκοντα ἐφαρμόσαι τὴν διάνοιαν τὴν αὐτήν .
οὕτω γὰρ ἂν λέγοιτο ·
πόλις ἣν ἐπολέμησε Δαυίδ , ὅτε ὑπ ἀλλοφύλοις ἦν , δύναται δὲ καὶ ἀντὶ τοῦ ·
δι  ἣν ἐπολέμησεν ἢ ὑπὲρ ἧς ἐπολέμησε Δαυὶδ λέγεσθαι .
περὶ τῆς οὖν Ἰερουσαλὴμ ὁ παρὼν ἀναφωνεῖ λόγος καὶ ἀκολούθως ·
μετὰ γὰρ τὰ προλελεγμένα περὶ τῶν ἀρχόντων τῶν ἐν αὐτῇ , δι ὧν ὁ στέφανος τῆς ὕβρεως αὐτῶν ἐδηλοῦτο , λοιπὸν καὶ περὶ αὐτῆς προφητεύεται , ὁποῖα ἔμελλε πείσεσθαι διὰ τὰς τῶν προλεχθέντων παρανομίας .
φησὶν οὖν ὁ λόγος τοῖς ἐν αὐτῇ κατοικοῦσιν , ὡς ἔτι καιρός ἐστιν , ᾧ οὗτοι συναγάγετε ἑαυτοῖς γενήματα συγχωρήσεως ὑμῖν ἐνδοθείσης ἐπὶ ἕνα ἐνιαυτόν , ἔστω δὲ καὶ ἐπὶ δεύτερον ἔτος ·
ὅσον γὰρ οὔπω στερηθήσεσθε λογικῆς τροφῆς 0 .
ὡς ἔτι οὖν καιρός ἐστι χρήσασθε τοῖς ἐνιαυτοῖς τούτοις πρὸς ὠφέλειαν τῶν ὑμετέρων ψυχῶν .
καί μοι δοκεῖ διὰ τούτων αἰνίττεσθαι τὸν χρόνον τοῦ σωτηρίου κηρύγματος .
καθ ὃν ἐπιδημήσας αὐτοῖς ὁ Χριστὸς τοῦ θεοῦ ἐκήρυττεν ἐνιαυτὸν κυρίου δεκτὸν καὶ ἡμέραν ἀνταποδόσεως , τάχα δὲ καὶ δεύτερον αὐτοῖς ἐνιαυτὸν ἢ καὶ τρίτον ὡμιληκὼς φαίνεται .
αὐτὸν οὖν ἐκεῖνον , καθ ὃν παρεῖχεν αὐτοῖς τὰ περὶ τῆς τῶν οὐρανῶν βασιλείας μαθήματα σημαίνων φησί ·
συναγάγετε γενήματα ἐνιαυτὸν ἐπ ἐνιαυτόν , φάγεσθε .
τὸ γάρ 0 ·
φάγεσθε γὰρ σὺν Μωὰβ οὐ δ ὅλως τῇ Ἑβραϊκῇ λέξει περιέχεται ·
διὸ οὐ δὲ παρὰ τοῖς λοιποῖς ἑρμηνευταῖς φέρεται καὶ ἄλλως ἐκ τῆς συμφράσεως τῆς διανοίας περιττὸν δείκνυται .
πλὴν ἄλλως ἔτι καιρός ἐστί φησι ·
μετὰ γὰρ τὰ συμβησόμενα οὐκέθ ὑμῖν ἐπιτρέψει συναγαγεῖν γενήματα ὡς ἐπ ἀδείας καὶ εἰρήνης τρέφεσθαι ·
ἐκθλίψω γὰρ Ἀριὴλ δηλαδὴ τὴν Ἰερουσαλήμ .
καὶ ἔσται αὐτῆς ἡ ἰσχὺς καὶ ὁ πλοῦτος ἐμοί , ὁ Σύμμαχος ·
καὶ ἔσται φησὶ κατώδυνος καὶ ὀδυνωμένη καὶ ἔσται μοι ὡς ὁ Ἀριήλ , καὶ ὁ Ἀκύλας ὁμοίως 0 ·
καὶ ἔσται φησὶ λυπηρὰ καὶ λυπουμένη Ἀριήλ .
ἀλλ ἐπειδήπερ ἐν τῇ προφητείᾳ τῇ περὶ τῆς Μωὰβ ἐλέγετό τις πόλις τῶν Μωαβιτῶν Ἀριήλ , περὶ ἧς εἴρητο ·
καὶ ἀρῶ τὸ σπέρμα Μωὰβ καὶ Ἀριήλ , εἰκότως καὶ περὶ τῆς Ἰερουσαλήμ φησιν , ὅτι ἔσται μοι ὁμοία ἐκείνῃ τῇ τῶν ἀλλοφύλων Ἀριήλ .
Εἶθ  ἑξῆς ἐπιλέγεται ·
καὶ κυκλώσω ὡς Δαυὶδ ἐπὶ σέ 0 ·
ὥσπερ γάρ ποτε Δαυὶδ παρεμβολὴν περὶ σὲ τὴν Ἰερουσαλὴμ ἐκύκλωσεν , ὅτε ἀλλοφύλων οὖσαν πόλιν , οὕτως κ ἀγὼ ὁ ταῦτα λέγων κύριος νῦν σε κυκλώσω 0 .
ὥσπερ τότε ὁ Δαυίδ , καὶ βαλῶ περὶ σὲ χάρακα 0 ·
ἀλλοφύλων γὰρ καὶ νῦν οἰκητήριον γέγονας πληρωθεῖσα κακῶν ἀρχόντων καὶ τοῦ στεφάνου τῆς ὕβρεως .
ἅπερ ἐπληροῦτο μετὰ τὰ τολμηθέντα τοῖς τὴν Ἰερουσαλὴμ οἰκοῦσι κατὰ τοῦ σωτῆρος ἡμῶν ἀκολούθως , οἷς καὶ αὐτὸς ὁ σωτὴρ ἀποκλαυσάμενός ποτε τὴν Ἰερουσαλὴμ ἀναγέγραπται εἰρηκώς ·
Εἰ ἔγνως καὶ σύ γε τὰ πρὸς εἰρήνην σου , ὅτι ἥξουσιν ἡμέραι ἐπὶ σὲ καὶ παρεμβαλοῦσιν ἐπὶ σὲ οἱ ἐχθροί σου χάρακα καὶ κυκλώσουσί σε , καὶ εἰς τὴν γῆν ἐδαφισθήσῃ .
καὶ ἔσονταί φησιν ὡς κονιορτὸς ἀπὸ τροχοῦ ὁ πλοῦτος τῶν ἐν αὐτῇ ἀσεβῶν καὶ ὡς χνοῦς φερόμενος , καὶ ταῦτα πάντα ἔσται ἐν στιγμῇ χρόνου , καὶ ἔσται ὡς στιγμὴ παραχρῆμα παρὰ κυρίου σαβαώθ 0 ·
οὐ γὰρ ἐξ ἀνθρώπων φησίν , ἀλλ ἐξ αὐτοῦ τοῦ θεοῦ ἔσται κατ αὐτῶν ἡ ἐπισκοπὴ μετὰ βροντῆς καὶ σεισμοῦ καὶ φωνῆς μεγάλης , καταιγὶς φερομένη καὶ φλὸξ πυρὸς κατεσθίουσα .
δι  ὧν ᾐνίξατο ὡς ἄρα καὶ πυρίκαυστος γενήσεται ἡ πόλις ἄνωθεν ἐκ θεοῦ βροντῆς καὶ σεισμοῦ καὶ καταιγίδος κατ αὐτῆς ἐνεχθείσης .
ταῦτα δὲ περὶ τῆς Ἰερουσαλήμ 0 .
διελθὼν ὁ λόγος περὶ τῶν πολιορκησάντων αὐτὴν ἑξῆς θεσπίζει ·
καὶ ἔσται ὡς ὁ ἐνυπνιαζόμενος καθ ὕπνους ὁ πλοῦτος τῶν ἐπὶ τὸ ὄρος Σιὼν στρατευσαμένων 0 .
δι  ὧν ᾐνίξατο τὴν ἀπόλαυσιν τῆς ἐν τῷ βίῳ τούτῳ τρυφῆς τῶν Ῥωμαϊκῶν ἀρχόντων ·
οὗτοι γὰρ ἦσαν οἱ τὴν ἐσχάτην πολιορκίαν ἐπαγαγόντες τῇ Ἰερουσαλήμ .
ἐχρῆν γὰρ ἡμᾶς καὶ περὶ αὐτῶν τι μαθεῖν καὶ ὁποῖον ἔσται καὶ τὸ αὐτῶν τέλος διδαχθῆναι .
φησὶν οὖν τὸν πλοῦτον καὶ τὴν τρυφὴν αὐτῶν μέχρι τῆς ἐνεστώσης ζωῆς ὑπάρχουσαν ἐοικέναι τοῖς κατὰ τοὺς ὕπνους ὀνειρώττουσι καὶ μέχρι τοῦ δοκεῖν διακατέχειν ταῦτα ἅπερ νομίζουσι ·
τοιαύτην γὰρ εἶναι τὴν τοῦ παρόντος πλούτου φαντασίαν 0 .
μετὰ γὰρ τὸν ἐνεστῶτα βίον μάταιον αὐτοῖς εὑρεθήσεται τὸ ἐνύπνιον καὶ τὸ τέλος , ἧς ἐνόμιζον ἀπολαύειν τρυφῆς .
ἐκλύθητε καὶ ἔκστητε καὶ τῶν ἑξῆς , ὁ Σύμμαχος οὕτως ἡρμήνευσεν ·
ὑπερθαυμάσατε καὶ θαυμάσατε , ἀπατᾶσθε καὶ μεθύσθητε ἄνευ οἴνου , κινεῖσθε δίχα μεθύσματος ·
ἐκέρασε γὰρ καθ  ὑμῶν κύριος πνεῦμα καρώσεως καὶ ἐκράτυνε τοὺς ὀφθαλμοὺς ὑμῶν καὶ τοὺς προφήτας καὶ τοὺς ἄρχοντας ὑμῶν τοὺς ὁρῶντας ἐκάλυψεν .
συντελέσας ὁ λόγος τὴν περὶ τοῦ στεφάνου τῆς ὕβρεως , τήν τε περὶ τῆς πολιορκίας τῆς Ἰερουσαλὴμ προφητείαν τὰ προκείμενα , περὶ τῶν μετὰ ταῦτα προεστάναι δοκούντων τοῦ ἐκ περιτομῆς λαοῦ διεξέρχεται θεσπίζων , ὡς ἔσονται μὲν ἀπαγγέλλοντες τὰς προφητικὰς γραφάς , οὐ μὴν καὶ συνιέντες αὐτάς ·
μηδὲν γὰρ διαφέρειν τῶν κατεσφραγισμένων σφραγῖσιν , πρὸς τὸ μὴ δύνασθαί τινα τῶν ἐκ τοῦ Ἰουδαίων λαοῦ τὰ ἐγγεγραμμένα διαγινώσκειν 0 ·
οὕτως αὐτοῖς ἀγνώστους ἔσεσθαι τοὺς προφητικοὺς λόγους , κ ἄν τε ἀπαγγέλλωσιν αὐτοὺς ἀπὸ στόματος , κ ἄν τε ἄπειροι ὦσιν αὐτῶν .
μέλλων δὲ ταῦτα θεσπίζειν ἐκφωνεῖ πρὸς αὐτοὺς ὁ λόγος ·
εἰ καὶ τὰ μάλιστα ἔκλυσιν ὑμῖν παρέξει τὰ λεχθησόμενα καὶ ψυχῆς ἔκστασιν , ὅμως λεχθήσεται διόπερ ἐκλύθητε καὶ ἔκστητε ·
εἰ βούλεσθε εἰ δὲ καὶ ἄλλως ἑαυτοὺς ἀπατῶντες , διαστρέφοι τε τὸν νοῦν τῶν λεγομένων καὶ οὕτως ἐξαπατήθητε καὶ ἑαυτοὺς ἐξαπατᾶτε , εἰ τοῦτο φίλον ὑμῖν 0 .
κραιπαλήσατε , οἱ λοιποὶ πάντες ἑρμηνευταὶ μεθύσθητε εἰρήκασιν , ἄνευ οἴνου καὶ κινεῖσθε δίχα μεθύσματος ·
ἔστι γὰρ καὶ ἐξ ἀπάτης μέθη χείρων τῆς δι οἴνου , ὥστε εἰ χαίρετε ἑαυτοὺς ἀπατῶντες καὶ μεθύοντες ὡς ἕτερα ἀνθ ἑτέρων εἰς τὰ θεῖα λόγια θεωρεῖν καὶ παρερμηνεύειν αὐτὰ αὐτοί , ἂν εἰδείητε .
παρέδωκε γὰρ ὑμᾶς αὐτὸς ὁ κύριος πνεύματι κατανύξεως , ἢ καρώσεως κατὰ τὸν Σύμμαχον 0 .
καὶ καμμύσει τοὺς ὀφθαλμοὺς αὐτῶν καὶ τῶν προφητῶν αὐτῶν καὶ τῶν ἀρχόντων αὐτῶν .
ἐπειδήπερ , ὅτε παρῆν αὐτοῖς ἐνανθρωπῶν ὁ κύριος , ἀκοῇ ἀκούοντες αὐτοῦ , οὐ συνίεσαν καὶ βλέποντες αὐτὸν ὀφθαλμοῖς τῇ ὁράσει τῆς ψυχῆς οὐχ ἑώρων , ἀλλ ἐκάμμυσαν τοὺς ὀφθαλμοὺς τοῦ μὴ βλέπειν καὶ τὰ ὦτα αὐτῶν ἐβάρυναν τοῦ μὴ ἀκούσεσθαι .
εἰ τοίνυν αὐτοὶ πρῶτοι τοὺς ἑαυτῶν ἐκάμμυσαν ὀφθαλμούς , τούτου χάριν καὶ αὐτὸς αὐτοῖς ταῦτα ποιήσει ὁ κύριος καὶ τοῖς προφήταις αὐτῶν ἀντὶ τοῦ τοῖς διδασκάλοις καὶ τοῖς ἄρχουσιν αὐτῶν , οἳ ἐπηγγέλλοντο τὰ κρυπτὰ θεωρεῖν καὶ τὸν ἀπόρρητον νοῦν ἐγκεκρυμμένον τοῖς ἱεροῖς γράμμασι μόνοι διορᾶν καὶ διερμηνεύειν 0 .
οὕτω δὲ αὐτῶν τοὺς ὀφθαλμοὺς ἐφέξει τοῦ μὴ βλέπειν , ὡς ἐοικέναι τοὺς λόγους καὶ τῶν μὲν ἄλλων θείων γραφῶν οὐ μήν , ἀλλὰ καὶ τῆς μετὰ χεῖρας βίβλου τῆς αὐτῆς τοῦ Ἠσαΐου προφητείας κατεσφραγισμένῳ βιβλίῳ καὶ μὴ ἐπιτρέποντι τὰ ἐγγεγραμμένα γινώσκειν , μή τε ἐμπείρῳ γραμμάτων μή τε ἀπείρῳ .
ὁ μὲν γὰρ τῆς ἀναγνώσεως ἐπιστήμων διὰ τὸ ἐσφραγίσθαι τὴν βίβλον οὐ δυνήσεται τὰ ἐν αὐτῇ διαγνῶναι , ὁ δὲ διὰ τὸ πάντῃ ἄπειρος εἶναι ἀδυνάτως ἔχειν , εἰ καὶ μὴ ἐσφράγιστο ἡ βίβλος 0 .
τοιοῦτον δὲ ἔσεσθαι τὸν προφητικὸν νοῦν οὐ πᾶσιν ἀνθρώποις , ἀλλὰ μόνοις αὐτοῖς , πρὸς οὓς ταῦτα ἐθεσπίζετο .
πρόσσχες γὰρ ἐπιμελῶς ὅπως εἴρηται ·
καὶ ἔσται ὑμῖν τὰ ῥήματα ταῦτα ·
ὑμῖν γάρ φησι τοῖς παροῦσι καὶ ὁρῶσι καὶ ἀκούουσιν .
ὁ δὲ λόγος ἦν πρὸς Ἰουδαίους , οἷς τὸν νοῦν τῆς προφητείας ἄγνωστον ἔσεσθαί φησι , τίσι δὲ ἔσεσθαι γνωστὸν ὑποκαταβὰς διδάξει .
δι ὧν ἐπιλέγει ·
καὶ ἀκούσονται ἐν τῇ ἡμέρᾳ ἐκείνῃ κωφοὶ λόγους βιβλίου , καὶ ὀφθαλμοὶ τυφλῶν ὄψονται , καὶ ἀγαλλιάσονται .
οὐκοῦν ὁ λόγος διὰ τῶν προκειμένων τοῦ Ἰουδαίων λαοῦ τοὺς νόμους μαθεῖν ἀκριβ διὰ στόματος τὴν μνείαν φέροντας τῶν θείων ἀναγνωσμάτων καὶ τοὺς μὴ τοιούτους ἐν ἀγνοίᾳ ἔσεσθαι τῆς διανοίας τῶν προφητικῶν λογίων θεσπίζει .
ταῦτα δὲ περὶ αὐτοὺς ἔσεσθαί φησιν ὁ θεὸς μετὰ τοῦ καὶ τὴν αἰτίαν ἐπιλέγειν .
ἐπειδὴ γὰρ μέχρι στόματος καὶ χειλέων τιμᾶν τὸν θεὸν προσεποιοῦντο , ἡ δὲ διάνοια αὐτῶν παρελογίζετο τὴν ἐπαγγελίαν , σέβειν μὲν αὐτὸν προσποιουμένων , προτιμώντων δὲ τῶν αὐτοῦ λόγων διδασκαλίας τινὰς καὶ παραδόσεις ἀνθρώπων , ἃς περιποιοῦσι δευτερώσεις πρεσβυτέρων τινῶν κατέχειν σεμνυνόμενοι .
τούτου χάριν φησὶν ἀποκλεισθήσεσθαι αὐτοῖς τὸν νοῦν τῆς τῶν θειῶν γραφῶν καταλήψεως .
καὶ ὁ πᾶς δὲ αὐτῶν λαὸς μετατεθήσεταί φησι τῆς παρ ἐμοὶ τιμῆς , ὡς μηκέτι εἶναι αὐτοὺς μερίδα κυρίου μη δὲ σχοίνισμα κληρονομίας αὐτοῦ Ἰσραήλ .
καὶ ἐπειδήπερ σοφίαν ἀνθρώπων προβάλλονται τὴν ἐμὴν μὲν ἀποστρέφοντες σοφίαν καὶ τὸν ἐμὸν λόγον , ἑτέρας δέ τινας παραδόσεις τῶν παρ αὐτοῖς πρεσβυτέρων , ὥσπερ τινῶν σοφῶν κατέχοντες 0 ·
τούτου χάριν τὰς μὲν ἐμὰς γραφὰς οὐ συνήσουσιν .
ἐγὼ δὲ αὐτὸς τῶν σοφῶν αὐτῶν τὴν σοφίαν ἀπολῶ καὶ τὴν σύνεσιν τῶν ἐν αὐτοῖς συνετῶν ἀθετήσω .
Εἶτ  ἐπειδήπερ θεοσεβεῖν ἐπαγγελλόμενοι τοῖς χείλεσιν , ἐν τῷ κρυπτῷ τὰ χείριστα διεπράττοντο , φαρμακείαις καὶ ἀκαθαρσίαις καὶ ἄλλαις μυρίαις ἀθεμίτοις πράξεσιν ἐμφυρόμενοι ·
πᾶσι τούτοις ἐνεχείρουν ὡς μὴ ἐφορῶντος τοῦ θεοῦ , εἰκότως αὐτοὺς ταλανίζει φάσκων ἑξῆς ·
οὐαὶ οἱ βαθέως βουλὴν ποιοῦντες καὶ οὐ διὰ κυρίου , ὅπερ ὁ Σύμμαχος ἡρμήνευσεν εἰπών 0 ·
οὐαὶ οἱ βαθεῖς ὥστε κρύψαι κύριον βουλήν , ὧν ἐγένετο ἐν σκότῳ τὰ ἔργα αὐτῶν , καὶ εἶπαν Τίς ὁρᾷ ἡμᾶς , τίς δὲ οἶδεν ἡμᾶς κατὰ τὴν ἐκστροφὴν ἡμῶν ;
Εἶτ  ἐπιλέγει ·
οὐχ ὡς ὁ πηλὸς τοῦ κεραμέως λογισθήσεσθε 0 ;
εἰ γὰρ πάντες ἄνθρωποι πηλῷ κεραμέως ἐοίκαμεν διὰ τὸ πήλινον ἡμῶν σῶμα , πῶς οὐχ ἕπεται νοεῖν , ὅτι μὴ δυνατὸν λαθεῖν τὸν ποιητήν , ὁποίας ἐργασίας ὑπάρχει τὸ ὑπ αὐτοῦ πεποιημένον 0 ;
τίς δὲ δύναται ἢ τίς τολμήσει φάναι , ὅτι μὴ ὁ θεὸς αὐτὸν ἔπλασεν , εἰ δὲ οὐκ ἂν εἴποι ταῦτά ποτε περὶ τοῦ κεραμέως ὁ ὑποκείμενος αὐτῷ πηλός , δῆλον ὡς μάταιοι πάντες οἱ ἔνδον ἐν τῇ ψυχῇ αὐτῶν βουλὴν βαθεῖαν διανοούμενοι καὶ τὸν θεὸν οἰόμενοι ἀγνοεῖν τὰ ἐν σκότῳ πραττόμενα αὐτοῖς ἔργα 0 1 .
πλὴν ἀλλὰ τούτων ἕνεκεν ἔτι φησὶ μικρόν , καὶ ὁ Λίβανος ἀλλόφυλος ἐθνῶν ἐν τῇ χώρᾳ τυγχάνων μετατεθήσεται ἐπὶ τὴν Ἰουδαίων χώραν ·
ἔνθα ἐστὶ τὸ ὄρος τὸ Καρμήλιον , ὅπερ Ἑβραϊκῇ φωνῇ Χερμὲλ ὠνόμασται .
καὶ ἔσται τοῦ μὲν Λιβάνου ἐπὶ τὸ κρεῖττον μεταβολή , αὐτοῦ δὲ τοῦ Καρμήλου ὑστέρα τις ἔσται ἀλλοίωσις ·
ὡς δρυμὸς γὰρ λογισθήσεται ὁ πάλαι φυτῶν ἡμέρων καὶ καρπῶν ἀγαθῶν πλήρης 0 .
ἔσται γὰρ ὁ Κάρμηλος ὁ λεγόμενος Χερμὲλ ὅμοιος δρυμῷ ξύλων ἀκάρπων καὶ ἀγρίων .
ὁ δὲ τῶν ἀλλοφύλων Λίβανος μετατεθεὶς γενήσεται , ὁποῖος ἦν τὸ παλαιὸν ὁ Κάρμηλος .
διὰ τούτων δὲ ὁ λόγος αἰνίττεται Λίβανον μὲν τὸν ἐξ ἐθνῶν λαόν , Κάρμηλον δὲ τὸ Ἰουδαίων ἔθνος , οἷόν τινα δρυμὸν ξύλων ἀγρίων καὶ ἀκάρπων , τὸν δὲ πάλαι δρυμῷ ἐοικότα Λίβανον τὸν ἐξ ἐθνῶν λαὸν ὁποῖος ἦν ποτε ὁ Ἰουδαίων λαὸς πεπληρωμένος δένδρων ἀγαθῶν καὶ παντοίων φυτῶν τε καὶ καρπῶν 0 .
τότε δέ , ἐπειδὰν ἡ μεταβολὴ αὕτη γένηται , ἐν τῇ ἡμέρᾳ ἐκείνῃ , δηλαδὴ κατὰ τὸν αὐτὸν καιρόν , οἱ πάλαι κωφοὶ ἀκούσονται λόγους τῆς βίβλου , ποίας ἢ ταύτης αὐτῆς τῆς μετὰ χεῖρας βίβλου , περὶ ἧς ἀνωτέρω ἐλέγετο ·
καὶ ἔσται ὑμῖν τὰ ῥήματα ταῦτα ὡς οἱ λόγοι τοῦ βιβλίου τοῦ ἐσφραγισμένου 0 .
ἀλλὰ τῷ μέν ποτε Καρμήλῳ μεταβληθέντι δὲ εἰς δρυμὸν ἔσονται οἱ λόγοι τοῦ βιβλίου τῆς προφητείας ἐσφραγισμένοι , τοῖς δὲ πάλαι τυφλοῖς καὶ ἐν τῷ δρυμῷ τοῦ Λιβάνου λελογισμένοις , μεταβληθεῖσιν ἐπὶ τὸ ἥμερον καὶ καρποφόρον ἀκουστοὶ γενήσονται οἱ λόγοι τῶν θείων γραμμάτων .
καὶ οἱ πάλαι δὲ ὄντες ἐν τῷ σκότῳ καὶ ἐν τῇ ὁμίχλῃ , ὡς μή τε βλέπειν μή τε συνιέναι μή τε νοεῖν διὰ τὸ τυφλοὺς ἔχειν τοὺς ὀφθαλμούς , οὗτοι παραδόξου μεταβολῆς ἀξιωθέντες θεωροὶ γενήσονται τῶν ἐναποκειμένων ἐν τοῖς θείοις γράμμασι μυστηρίων .
ὀφθαλμοὶ τυφλῶν ὄψονται , καὶ ἀγαλλιάσονται δὲ οἱ πάλαι πτωχεύοντες δι ἔνδειαν παντὸς ἀγαθοῦ ·
πλησθήσονται γὰρ εὐφροσύνης τῆς παρὰ τῷ κυρίῳ , καὶ οἷς οὐδεμία παρῆν ἐλπὶς σωτηρίας πρότερον .
τίς γὰρ καὶ διενοήθη πώποτε τοὺς ἐκ πατέρων εἰδωλολάτρας ἀθέους ὄντας καὶ ἀσεβεῖς καὶ ἀλλοτρίους ὄντας τῆς γνώσεως τοῦ θεοῦ εἰς τοιαύτην ἥξειν ἐλπίδα ;
ὅμως δ οὖν καὶ οἱ ἀπηλπισμένοι φησὶ τῶν ἀνθρώπων ἐμπλησθήσονται εὐφροσύνης .
καὶ τούτων ἀπολαύσουσιν οὗτοι πάντες , ἐπειδὴ ὁ πάλαι κρατῶν καὶ αὐτῶν τυραννῶν ἄνομός τις καὶ ἀσεβὴς ἄρχων , λέγω δὲ αὐτὸς ὁ διάβολος , ἐξέλιπε καὶ ἀπώλετό γε μακρὰν διωχθείς , ὁ πάλαι καταδουλωσάμενος αὐτοὺς ὑπερήφανος , ἀλλὰ καὶ οἱ ὑπὸ τούτῳ ἀσεβοῦντες ἐπὶ ἀδικίαις ἐξωλοθρεύθησαν , δηλαδὴ οἱ πονηροὶ δαίμονες , οἱ ποιοῦντες ἁμαρτεῖν ἀνθρώπους ἐν λόγῳ .
διὸ εἴρηταί που ·
καὶ ἐμίσουν ἐν πύλαις ἐλέγχοντα καὶ λόγον ὅσιον ἐβδελύξαντο .
οἱ δὲ αὐτοὶ ματαίως ἦσαν ἐκκλίνοντες τὸν δίκαιον ·
τὸν γὰρ δίκαιον λόγον καὶ τὸν δίκαιον τὸν Χριστὸν τοῦ θεοῦ ἐκκλίνοντες ἀπεσείοντο οὐδὲν ἔχοντες ἐγκαλεῖν , ματαίως δὲ καὶ ἀδίκως τοῦτο πράττοντες .
τοὺς γὰρ προφήτας εἰς πρόσωπον αὐτοὺς ἐλέγχοντας καὶ τῶν ἁμαρτημάτων ἐπιστρέφοντας ἐπαγίδευον λαβὰς κατ αὐτῶν θηρώμενοι ὅπως αὐτοὺς ἀπολέσωσιν .
ἔθος τῇ γραφῇ πολλάκις τῷ μέλλοντι χρόνῳ ἀντὶ παρεληλυθότος κεχρῆσθαι ὡς τό 0 ·
ἐν ποταμῷ διελεύσονται ποδὶ ἐν τῷ κείμενον ἀντὶ τοῦ ·
διέβησαν ·
καὶ ἐνταῦθα οὖν πρὸς τό 0 ·
ἐξέλιπεν ἄνομος , ἀκόλουθον ἦν εἰπεῖν καὶ πάντας τοὺς ἐλέγχοντας ἐν πύλαις πρόσκομμα τιθέντας ἐξέλιπον κατὰ κοινοῦ , ἀλλὰ τῇ συνηθείᾳ τῇ γραφικῇ τῷ μέλλοντι χρόνῳ ἐχρήσατο .
ἔτι πρὸς τοὺς αὐτοὺς ὁ λόγος ὁ προφητικὸς ἀποτείνεται , καὶ ἐπειδὴ τοιοῦτοι γεγόνατέ φησι , διὰ τοῦτο τάδε πρὸς ὑμᾶς λέγει ὁ τῶν ὅλων κύριος , ὑμᾶς δὲ λέγω τὸν καλούμενον οἶκον Ἰακώβ , ὃν οὐκ ἄξιον ὄντα τοῦ θεοφιλοῦς ἐκείνου καὶ μακαρίου ἀφώρισε καὶ ἀπηλλοτρίωσεν αὐτὸς ὁ θεὸς διὰ τὸ μὴ τοῖς ἔργοις ἀξίους τοῦ Ἀβραὰμ καταστῆσαι ἑαυτούς .
τὰ γὰρ τέκνα τοῦ Ἀβραὰμ διὰ τῶν ἔργων γνωρίζεται , ὡς ἐδίδαξεν ὁ σωτὴρ εἰπών ·
εἰ τέκνα τοῦ Ἀβραὰμ ἦτε , τὰ ἔργα τοῦ Ἀβραὰμ ἐποιεῖτε .
τάδε λέγει κύριος πρὸς τὸν οἶκον Ἰακώβ , ὁ λυτρωσάμενος τὸν Ἀβραάμ , ἀλλ οὐχὶ τούτους λυτρωσάμενος , πρὸς οὓς ἀπετείνετο ·
διὸ πρὸς τούτους τάδε φησίν .
εἴρηται μὲν περὶ ὑμῶν , ὡς οὐ συνήσετε τοὺς λόγους τῆς βίβλου ταύτης , εἴρηται δὲ καὶ περὶ τῶν πάλαι τυφλῶν καὶ ἀπίστων ἐθνῶν , ὡς ἐκεῖνοι καὶ τοὺς λόγους τῶν ἱερῶν καὶ θεοπνεύστων γραφῶν συνήσουσι καὶ ψυχῆς ὀφθαλμοῖς τῶν θείων λογίων τὸν νοῦν θεωρήσουσι καὶ ὡς γνῶσιν ἀναλήψονται θεοῦ καὶ τῆς παρ αὐτῷ μεθέξουσιν εὐφροσύνης οἱ πάλαι ἀνελπίδες , ἀλλὰ νῦν μὲν ὅτε ταῦτα προφητεύεται οὐδεμίαν αἴσθησιν ἔχετε τῶν λεγομένων .
διὸ οὐ δὲ αἰσχύνεσθε νῦν οὐ δὲ προσποιεῖσθε τὰ καθ ὑμῶν ἀπειλούμενα , οὐ δὲ τὸ πρόσωπον ὑμῶν ἐπὶ τοῦ παρόντος ταῦτα ἀκουόντων διατρέπεται .
ἔσται δὲ καιρός , ἐν ᾧ αἰσχυνθήσεσθε καὶ διατραπήσεσθε , καὶ τὸ πρόσωπον ὑμῶν ἀπὸ τῆς ἀναιδοῦς ταύτης καὶ ἀναισχύντου ἐνστάσεως μεταβαλεῖ τε .